tartuNLP/wikipedia-smugri-20251201 huggingface dataset:
Teomatiikka

Sana teomatiikka () on muodostettu kreikan jumalaa tarkoittavasta sanasta 'teos' (Θεός), sekä matematiikka-sanan loppuosasta, eli se merkitsee 'Jumalan matematiikkaa'. Teomatiikka tutkii kreikan ja heprean kielisiä Raamatun tekstejä, joissa sanoilla, lauseilla ja asiakokonaisuuksilla on oma lukuarvonsa. 
Historia.
Teomatiikka keksittiin vuosina 1975-1976 Portlandissa Yhdysvaltojen Oregonissa. Vuonna 1979 Del Washburn kirjoitti yhdessä Jerry Lucasin kanssa kirjan "Theomatics: God's Best Kept Secrect Revealed". Kirjaa myytiin noin 90 000 kappaletta. Vuonna 1994 julkaistiin 663-sivuinen 'Theomatics II'-kirja.
Menetelmä.
Teomatiikassa lasketaan Raamatun tekstien asiakokonaisuuksien, lauseiden ja lauseen osien lukuarvoja. Jokainen tekstissä mainittu luku on avain. Toisiinsa liittyvien sanojen, lauseiden ja asiakokonaisuuksien lukuarvot esiintyvät tietyn asiayhteyteen liittyvän luvun kerrannaisina. Teomatiikan sääntöihin kuuluvat kertoimet ja ryhmittely ("clustering"). Ryhmittelyssä sallitaan -2..+2 pyöristys lukuarvoille, jotta ne saadaan jaolliseksi tietyllä kertoimella. Esimerkiksi 700 ja 1500 ovat luvun 100 kerrannaisia, mutta ryhmittelytekniikalla myös luvut 698, 699, 701, 702, 1498, 1499, 1501 ja 1502 ovat sen kerrannaisia.
Löytöjä.
Teomatiikan avulla on löydetty valtava joukko lukuja, jotka näyttävät yhdistävän aina tiettyjä sanoja tai käsitteitä. Esimerkiksi Joh 21:11 jakeessa opetuslapset saivat 153 kalaa. Tämän avainluvun perusteella kaiken, mikä Raamatussa käsittelee kaloja ja kalastamista, pitäisi perustua lukuun 153. Sen kerrannaisia ovat muun muassa kreikan sanat "kalat" = 153 x 8, "verkko" = 153 x 8, "paljon kaloja" = 153 x 8 x 2 ja "ihmisten kalastajia" = 153 x 14.
Vanhassa testamentissa kaikki elämän puuhun liittyvät lauseet ovat jaollisia luvulla 240, esimerkiksi 1 Ms 2:9 "sekä elämän puun paratiisin keskelle" = 240 x 3 ja 1 Ms 3:24 "välkkyvän, leimuavan miekan vartioimaan tietä" = 240 x 10.
Arvostelua.
Eräs teomatiikkaa arvostelleista on Russell Glasser, joka on kiinnittänyt huomiota muun muassa kahteen Washburnin väitteeseen teomatiikan tieteellisistä todisteista.
Ensiksi Glasser asetti kyseenalaiseksi Washburnin väitteen että ""Ilmiö toimii ainoastaan Raamatussa, eikä missään muualla. Mikään kirjallinen teos ei ole pystynyt, eikä todennäköisesti koskaan pysty, johdonmukaisesti demonstroimaan mitään teomatiikan kaltaista"," tekemällä analyysin Dave Rhodesin kuulusta ketjukirjeestä "Make money fast", ja väittämällä että ilmiö voidaan havaita myös siinä. Myöhemmin myös Mormonit ovat tehneet teomaattisia löytöjä Mormonin kirjasta. 
Glasser huomautti myös Washburnin lausunnosta ""On ehdottomasti ja täydellisesti mahdotonta matemaattisesti todistaa teomatiikkaa vääräksi"," että väite on sama kuin että teomatiikka ei ole falsifioitavissa, joten siksi se ei myöskään täytä tieteen tunnusmerkkejä.
Martin Jiránek

Martin Jiránek (s. 25. toukokuuta 1979 Praha, Tšekkoslovakia) on tšekkiläinen jalkapalloilija, pelipaikaltaan puolustaja. 
Ennen siirtymistään nykyiseen seuraansa Jiránek pelasi vuosina 1996–1999 Bohemians Prahassa, 1999–2000 Slovan Liberecissä ja 2001–2004 Italiassa Regginassa. Maajoukkueessa hän pelasi 2004 EM-kilpailuissa ja 2006 MM-kilpailuissa. Jiránek on 189 senttimetriä pitkä.
Labradorin niemimaa

Labradorin niemimaa on suuri niemimaa itäisessä Kanadassa.
Niemimaa rajoittuu lännessä Hudsoninlahteen, pohjoisessa Hudsoninsalmeen, idässä Labradorinmereen ja kaakossa Saint Lawrencen lahteen. Niemimaalla sijaitsee Labradorin alue ja osa Newfoundland ja Labradorin provinssia sekä Québecin provinssin alueet Saguenay-Lac-Saint-Jean, Côte-Nord ja Nord-du-Québec. Pohjoisosissa sijaitsee Torngat-vuoristo.
Zdeněk Grygera

Zdeněk Grygera (s. 14. toukokuuta 1980 Tšekkoslovakia) on tšekkiläinen jalkapalloilija, pelipaikaltaan puolustaja. Hän lukeutui 2000-luvun ensimmäisellä vuosikymmenellä Tšekin maajoukkueen vakiomiehistöön.
Grygera pelasi vuodet 1998–2000 FK Drnovicessa ja 2000–2003 Sparta Prahassa, missä hän voitti maansa mestaruuden vuosina 2001 ja 2003, ennen siirtymistään Amsterdamin Ajaxiin. Hän voitti Alankomaiden mestaruuden vuonna 2004 ja cupin vuonna 2006. Vuodet 2007–2011 hän pelasi italialaisseura Juventuksessa ja vielä kauden 2011–2012 englantilaisseura Fulhamissa.
Grygera pelasi maajoukkueessa EM-kisoissa 2004, MM-kisoissa 2006 ja EM-kisoissa 2008. Kaikkiaan hän pelasi 65 maaottelua ja teki niissä kaksi maalia vuosina 2001–2009.
Gourcy

Gourcy on kaupunki Burkina Fasossa Zondoman provinssissa Nordin alueella. Vuonna 2006 kaupungissa oli runsaat 26 000 asukasta.
Mossit on merkittävin etninen ryhmä. Kaupunki on Ouagadougoun ja Malin välisen rautatien varrella. Gourcy oli ennen Yatengan valtakunnan pääkaupunki.
Santiago Bernabéu

Santiago Bernabéu Yeste (8. kesäkuuta 1895 Almansa, Albacaten maakunta – 2. kesäkuuta 1978 Madrid) oli espanjalainen jalkapalloilija ja Real Madridin pitkäaikainen puheenjohtaja.
Bernabéu liittyi Real Madridiin pelaajana vuonna 1912. Hän päätti pelaajauransa vuonna 1927. Vuonna 1929 hänestä tuli seuran johtokunnan sihteeri, jossa virassa hän toimi vuoteen 1935 asti. Vuonna 1943 hänet valittiin seuran puheenjohtajaksi, jona hän toimi kuolemaansa vuoteen 1978 asti. Bernabéu on seuran pitkäaikaisin ja mestaruuksien määrässä mitattuna menestyksekkäin puheenjohtaja.
Bernabéu rakennutti Realille uuden suuren stadionin Chamartínin alueelle Madridiin. Stadionin rakennustyöt saatiin päätökseen vuonna 1947, ja vuonna 1953 se uudelleennimettiin puheenjohtajan kunniaksi Estadio Santiago Bernabéuksi. Bernabéu oli myös yksi Mestarien liigan edeltäjän Euroopan cupin alullepanijoista. Real dominoikin kilpailua sen ensimmäisinä vuosina Bernabéun seuraan hankkimien tähtipelaajien ansiosta.
Bernabéu kuoli Argentiinassa järjestettyjen vuoden 1978 jalkapallon MM-kilpailuiden aikana. Kansainvälinen jalkapalloliitto julisti kolmipäiväisen suruajan hänen kunniakseen.
Vuonna 2002 Bernabéulle myönnettiin postuumisti Kansainvälisen jalkapalloliiton ansiomerkki "Fifa Order of Merit".
Chamartín

Chamartín on yksi Espanjan pääkaupungin Madridin hallinnollisista alueista. Se oli alun perin oma itsenäinen kuntansa nimellä Chamartín de la Rosa, joka liitettiin Madridiin 14. marraskuuta 1947 tapahtuneen alueliitoksen yhteydessä. Alue sijaitsee kaupungin keskiosassa ja koostuu El Vison, Prosperidadin, Ciudad Jardínin, Hispanoamérican, Nueva Españan ja Castillan kaupunginosista. Sen naapurialueita ovat pohjoisessa Fuencarral- El Pardo, idässä Ciudad Lineal, etelässä Salamanca, lounaassa Chamberí ja lännessä Tetuán. Chamartínin kokonaispinta-ala on 9,2 neliökilometriä ja asukasluku 142 626 (2003). Alueen oma juhlapäivä on arkkienkeli Mikaelin muistopäivä 29. syyskuuta.
Chamartínissa pitää majaansa useat Espanjan tärkeimmistä yrityksistä, ja siihen kuuluu Madridin liike-elämän keskus AZCA, jossa sijaitsee muun muassa yksi Madridin korkeimmista pilvenpiirtäjistä Torre Picasso. Alueella sijaitsee myös Estadio Santiago Bernabéu, jossa jalkapalloseura Real Madrid pelaa kotiottelunsa. Chamartínin rautatieasema on yksi vilkkaimmista Espanjassa, ja Madridin pääterminaaleja Atochan ja Príncipe Píon ohella.
Presidents’ Trophy

Presidents’ Trophy on jääkiekkoliiga NHL:n runkosarjassa eniten pisteitä saavuttaneelle joukkueelle annettava palkinto. Mikäli kahdella tai useammalla joukkueella on kauden päätyttyä yhtä paljon pisteitä, palkinto annetaan sille jolla on enemmän voittoja. Palkintoa jaettiin ensimmäisen kerran kaudella 1985–1986. Presidents’ Trophyn voittaja saa palkinnon lisäksi myös 350 000 dollarin suuruisen rahapalkinnon, joka jaetaan joukkueen ja sen pelaajien kesken. Vuosina 1937–1985 jaettiin samoilla kriteereillä "Prince of Wales Trophy" -nimistä palkintoa, jonka saa nykyisin itäisen konferenssin voittaja.
NHL:ssä voitosta on aina saanut kaksi pistettä sekä kaudesta 1999–2000 lähtien jatkoaikatappioista yhden pisteen.
Useimmin Presidents’ Trophyn ovat voittaneet Detroit Red Wings (6), Boston Bruins (4) sekä New York Rangers (4). Presidents’ Trophyn voittajista kuitenkin vain kahdeksan on voittanut samalla kaudella Stanley Cupin.
Presidents’ Trophy -voittajat.
1 Voitti Stanley Cupin&lt;br&gt;
2 Hävisi Stanley Cupin finaalissa&lt;br&gt;
3 Hävisi pudotuspelien ensimmäisellä kierroksella&lt;br&gt;
NTC-termistori

NTC-termistori () on termistori, jonka resistanssin lämpötilakerroin on negatiivinen. Niitä käytetään lämpötila-antureina ja laitteiden alkukäynnistysvirran rajoittamiseen.
NTC-vastuksen resistanssi pienenee 3–5 prosenttia astetta kohti. Tätä kutsutaan negatiiviseksi lämpötilakertoimeksi.
Jos NTC-vastuksen resistanssia lämpötilassa formula_1 (kelvineinä) merkitään formula_2:llä ja lämpötilassa formula_3 vastaavasti formula_4:lla, niin resistanssien suhteelle pätee:
formula_5
missä formula_6 on NTC:n materiaalista riippuva kerroin.
Lämpötilan kasvaessa NTC-vastuksen resistanssi siis pienenee materiaalista riippuvalla tavalla.
NTC-vastuksen käyttö laitteiden alkukäynnistysvirran rajoittamiseen perustuu siihen, että alkulämpötilassa NTC-termistori johtaa huonosti sähköä, mutta lämmettyään läpi kulkevan sähkövirran vaikutuksesta se alkaa johtaa sähköä paremmin ja päästää käyttölaitteen virran vähitellen nousemaan.
Algilaiset kielet

Algilaiset kielet () on kielikunta, joka sisältää Yhdysvalloissa ja Kanadassa alkuperäiskansojen puhumia kieliä. Kielikunnan muodostaa algonkin-kielten ryhmä sekä wiyotin ja yurokin kielet. Yksittäisiä kieli kielikunnassa lasketaan olevan 47. Monet kielikuntaan kuuluvat kielet ovat erittäin uhanalaisia.
Valovastus

Valovastus (fotovastus; LDR, ) on vastus, jonka resistanssi riippuu siihen kohdistuneen valon voimakkuudesta.
Kirkkaassa valossa resistanssi on alle 100 ohmia ja pimeässä yli 10 megaohmia. Valossa resistanssi pienenee, koska valon fotonit vapauttavat materiaalissa varauksenkuljettajia (elektroneja ja aukkoja). 
Valovastus reagoi valoon varsin hitaasti. Tätä nopeutta kuvataan elpymisnopeudella, joka on noin 200 kilo-ohmia/sekunti. Valoherkkyys on suurimmillaan kellanvihreälle valolle eli noin 560 nm:n aallonpituudelle.
Näkyvän valon alueella toimiva valovastus valmistetaan kadmiumsulfidista (CdS). Infrapuna-alueen valovastuksissa käytetään lyijysulfidia (PbS) ja lyijyselenidiä (PbSe). 
Valovastusta käytetään esimerkiksi hämäräkytkimissä, valonilmaisimissa ja valaistusmittareissa.
Wiyot

Wiyot on kuollut algilaiseen kielikuntaan kuuluva kieli, jota wiyotit puhuivat Humboldt Bayssa, Kaliforniassa. Kielen viimeinen puhuja, Della Prince, kuoli vuonna 1962 (Teeter 1975). Kieltä on kuitenkin pyritty tämän jälkeen elvyttämään.
Wiyotin ja yurokin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152).
Nusseltin luku

Nusseltin luku on dimensioton suure, joka kuvaa dimensiotonta lämpötilagradienttia kappaleen pinnalla. Nusseltin luku on kappaleen pinnan lämpötilagradientin suhde koko systeemin keskimääräiseen lämpötilagradienttiin. Toisin sanoen Nusseltin luvulla voidaan kuvata pinnan lämmönsiirtoa suhteessa tilanteeseen, jossa tapahtuisi vain lämmönjohtumista.
Nusseltin luku voidaan ilmaista yhtälöllä
formula_1,
missä
Yurok

Yurok on algilaiseen kielikuntaan kuuluva kieli, jota yurokit puhuivat Luoteis-Kaliforniassa. Kieli on lähes kuollut, sillä sitä ei käytetä päivittäiseen kommunikointiin. Sillä on kuitenkin muutamia syntyperäisiä, joskin iäkkäitä, puhujia.
Yurokin ja wiyotin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152).
Multimediaviesti

Multimedia Messaging Service (MMS) on matkapuhelinverkon palvelu, jossa viesteihin voidaan liittää multimediaobjekteja kuten kuvia, ääntä, videota ja muotoiltua tekstiä.
MMS on seuraavan sukupolven versio vain tekstiä sisältävästä Short Message Service (SMS) -viestijärjestelmästä (eli tekstiviestistä) ja se on suunniteltu toimimaan pakettikytkentäisten verkkopalveluiden (GPRS) yhteydessä. MMS on saatavilla myös uudempien sukupolvien verkoissa. MMS:n standardin ovat laatineet 3GPP, 3GPP2 ja Open Mobile Alliance (OMA).
Lähes kaikki markkinoilla olevat värinäytölliset puhelimet tukevat MMS:ää, kuten kaikki matkapuhelinliittymien tarjoajatkin. Palveluntarjoajista riippuen MMS-palvelun markkinointinimet tosin vaihtelevat MMS-palvelusta multimediapalveluun tai multimediasanomapalvelusta multimediaviestinvälityspalveluun.
MMS-viestit ovat joillain operaattoreilla kotimaassa maksuttomia ja useimmat operaattorit veloittavat ulkomaille lähetetyistä MMS-viesteistä kappalehinnan. Monet käyttävät nykyään MMS-viestien sijaan pikaviestinpalveluita, joista operaattorit veloittavat vain datankulutuksen verran.
Kattilankalla

Kattilankalla (joskus "Kattilankari") on matala, asumaton saari Kellon kaupunginosassa Haukiputaalla Oulussa Hailuodon pohjoispuolella Perämerellä. Saari on Oulun edustan saarista uloimpana merellä, sijaiten noin 25 kilometrin päässä Oulun Oritkarin satamasta Oulun sisääntuloväylän pohjoispuolella. Lähimmät saaret ovat Kintasletto ja Väliletto, saaren kaakkoispuolella sijaitsee myös pieni Eteläkriisi-niminen luoto.
Ouluun Hailuodon pohjoispuolitse johtavan Hiidenniemen väylän pohjoispuolella sijaitsevalla saarella on suojasatama,mutta laituri on yksityisessä omistuksessa ja vaatii omistajan luvan siihen kiinnitykseen. Saaressa on useita tulipaikkoja ja kaikille veneilijöille avoin mökki, johon voi majoittua kahdeksan henkeä.
Kattilankalla on sukeltajien suosima kohde, sillä saaren läheisyydessä lepäävät sekä suomalaisen höyrylaiva Telman että purjelaiva Sofia Marian hylyt. 1883 Englannissa vesille laskettu Åbo Shipping Ab:n omistama Telma (entinen Harrogate, Freja, Fragaria ja Cecilia Sanne) upposi saatuaan kovan vuodon jäänmurtaja Otson yrittäessä kääntää sitä jäissä 30. joulukuuta 1939. Saaren länsipuolella lepää 19. heinäkuuta 1859 uponneen hollantilaisen purjelaiva Sofia Marian hylky, joka on muinaismuistolain suojelema museohylky.
Pornolehti

Pornolehti on lähinnä seksuaaliseen kiihottumiseen tarkoitettu, kuvia ja tarinoita sisältävä aikakauslehti. Vanhahtava, hieman harhaanjohtava nimitys on miestenlehti. Pornolehtien suosio oli Suomessa korkeimmillaan 1970-luvulla, jolloin lehtien levikit saattoivat olla kymmenkertaisia nykypäivään verrattuna. Tuolloin pornon saatavuus oli vähäistä ja sensuuri lehdissä huipussaan. Timo Korpin teoksessa "Lihaa säästämättä" (Johnny Kniga, 2002) todetaan, että "Kallen", "Jallun" ja "Raton" kuukausittainen levikki oli parhaimmillaan yli 200 000 kappaletta. Pornolehtien suosio kuitenkin lähti selvään laskuun 1980-luvulla VHS-pornovideoiden maahantulon ja ”kovan pornon” helpomman saatavuuden myötä, ja lehtien levikki on laskenut entisestään Internet-pornon myötä. Lehtien ostoikäraja Suomessa on 15 vuotta.
Historiallisesti pornolehdissä on esillä pääasiassa alastomista ihmisistä valokuvia (tai joskus piirrettyjä kuvia) ja kuvauksia, joskus tarinallisiakin seksuaalisista akteista, kuten suuseksistä, yhdynnästä, anaaliseksistä ja muista seksuaalisuuden harjoittamisen muodoista. Usein materiaalin on tarkoitus olla seksualisesti kiihottavaa. Jotkut lehdet ovat hyvin yleistasolla olevia sisältönsä puolesta, toiset taas keskittyvät tiettyihin kohderyhmiin, tiettyihin seksualisuuden harjoittamisen muotoihin, fetisismeihin tai jopa tiettyihin . Yleensä pornolehdet on suunnattu nimenomaan miehille, koska he ovat lehtien pääasiallinen ostajakunta.
Tunnetuimpia suomalaisia pornolehtien kustantajia on Timo Korppi, joka on ollut yli 35 vuotta alalla, 1970-luvun alusta asti. Korppi kirjoitti kokemuksistaan omaelämäkerrallisen historiikin Lihaa säästämättä (Johnny Kniga 2002), jossa Korppi käy lävitse sekä suomalaisen pornokulttuurin historiaa ja kohokohtia että omaa taivaltaan niin Hustlerin kuin "Erotiikan maailmankin" päätoimittajana.
Betty Curtis

Betty Curtis, oikealta nimeltään Roberta Corti (21. maaliskuuta 1936 Milano, Italia – 15. kesäkuuta 2006 Lecco) oli italialainen laulaja. Hän esiintyi 1950- ja 1960-luvuilla ja lopetti muusikonuransa vuonna 1970.
Curtis voitti vuonna 1961 San Remon musiikkifestivaalin, minkä ansiosta hän pääsi samana vuonna edustamaan maataan Eurovision laulukilpailuun. Hän sijoittui kappaleella "Al di là""" viidenneksi ja sai kaksitoista pistettä. 
Curtis kuoli leccolaisessa sairaalassa 15. kesäkuuta 2006.
The Covenant

The Covenant on vuonna 2006 valmistunut yliluonnollinen trilleri, jonka on ohjannut Renny Harlin. Elokuva kertoo pojista, jotka taistelevat pahaa vastaan yliluonnollisilla voimilla. Pahuuden ohella he joutuvat taistelemaan heitä alati uhkaavia kateellisuutta ja epäluuloja vastaan. Elokuvan ensi-ilta Yhdysvalloissa oli 8. syyskuuta 2006, Suomen ensi-ilta joulukuussa 2006.
Vastaanotto.
Elokuva sai ensimmäisenä viikonloppuna toivottua pienemmän yleisön, joskin se nousi suosittujen elokuvien puutteen vuoksi viikonlopun katsotuimmaksi. Elokuva sai kriitikoilta kielteisen vastaanoton.
Chris Rock

Christopher Julius ”Chris” Rock (s. 7. helmikuuta 1965 Andrews, Etelä-Carolina) on yhdysvaltalainen stand up -koomikko, näyttelijä, käsikirjoittaja, tuottaja ja ohjaaja. 
Elämä ja ura.
Rock syntyi vuonna 1965 rekkakuskin ja sosiaalityöntekijän perheeseen Etelä-Carolinassa. Perhe muutti pian sen jälkeen Brooklyniin New Yorkiin. Rock kävi etupäässä valkoisia kouluja. Hänen vanhempansa ottivat hänet kesken lukion pois koulusta kiusaamisen takia.
Rock alkoi esiintyä koomikkona vuonna 1984 Catch a Rising Star -klubilla New Yorkissa. Hän sai mainetta ja roolit elokuvassa "Sucker" ja televisiosarjassa "Miami Vice". Koomikko Eddie Murphyn ansiosta Rock sai roolin myös elokuvassa "Beverly Hills kyttä 2".
Rock liittyi "Saturday Night Live" -sketsiohjelmaan vuonna 1990 ja julkaisi ensimmäisen komedia-albuminsa "Born Suspect" seuraavana vuonna. Rock jätti SNL:n parin vuoden kuluttua keskittyäkseen soolouraansa. Vuodesta 1993 alkaen hän esiintyi omissa erikoisohjelmissaan, kuten "Big Ass Jokes" (HBO, 1994) ja "Bring the Pain" (1996), josta hän sai kaksi Emmy-palkintoa.
Vuonna 1997 Rock aloitti HBO:lla oman keskusteluohjelmansa "The Chris Rock Show", joka jatkui vuoteen 2000 saakka. Hän näytteli myös elokuvissa kuten "Dogma", "Nuijaninja", "Nurse Betty", "Luunmurskaajat", "Hullut hautajaiset", "Oikeesti aikuiset" ja "2 päivää New Yorkissa". Sen lisäksi hän on ääninäytellyt "Madagascar"-elokuvissa ja juontanut omaelämäkerrallisen ohjelman "Lapsuuteni luuserina" (2005–2009). Rock on näytellyt elokuvissa myös 2010-luvulla.
Rock juonsi vuoden 2005 Oscar-gaalan. Näyttelijä Will Smith löi Rockia kasvoihin vuoden 2022 Oscar-gaalassa suorassa televisiolähetyksessä, mikä sai paljon julkisuutta. Rock oli tätä ennen vitsaillut lavalla Smithin vaimon Jada Pinkett Smithin hiustenlähdöllä. 
Rock meni vuonna 1996 naimisiin Malaak Comptonin kanssa, ja pari sai kaksi lasta.
Rock sai tähden Hollywoodin Walk of Fame -kävelykadulle vuonna 2003. Hän on voittanut lukuisia Emmy- ja Grammy-palkintoja. Vuonna 2004 hän pääsi kaikkien aikojen sadan parhaan stand up -koomikon listalla sijalle viisi yhdysvaltalaisen televisiokanava Comedy Centralin äänestyksessä.
Rock tunnetaan suorapuheisesta komiikastaan, vitsien huipentumien painottamisesta sekä energisestä esiintymistyylistään, johon kuuluu lavalla marssiminen edestakaisin.
Os Amigos

Os Amigos oli portugalilainen pop-yhtye. Se edusti Portugalia Eurovision laulukilpailussa 1977 kappaleellaan ”Portugal no coração” ja saavutti 14. sijan.
Yhtyeen jäseninä toimivat Fernanda Piçarra, Luísa Basto, Edmundo Silva, Ana Bola, Fernando Tordo ja Paulo de Carvalho. Tordo oli aiemmin edustanut Portugalia Euroviisuissa 1973, ja de Carvalho teki samoin seuraavana vuonna. Bola puolestaan toimi sittemmin taustalaulajana Carlos Paiãolle vuoden 1981 Euroviisuissa.
John Fox

John Fox (s. 8. helmikuuta 1955 Virginia Beach, Virginia) on yhdysvaltalainen amerikkalaisen jalkapallon valmentaja. Hän valmensi NFL:n Carolina Panthersia vuosina 2002-2010, Denver Broncosa vuosina 2011-2014 ja Chicago Bearsia vuosina 2015-2017.
John muutti synnyinkaupungistaan pois 15-vuotiaana San Diegoon, Kaliforniaan, jossa hän kävi Castle Parkin koulua Chula Vistassa. Koulun joukkueessa Fox sai pelata kahden legendaarisen valmentajan alaisuudessa, Reldon Dawsonin ja Gil Warnerin. Valmentajat tasoittivat tietä Foxille ja auttoivat häntä pääsemään pelaamaan amerikkalaista jalkapalloa Southwestern Collegeen Chula Vistaan. Yliopistokaudella 1974-1975 Fox pääsi opiskelemaan ja pelaamaan San Diegon yliopistoon, lähinnä suositusten ansiosta. San Diegossa Fox pelasi yhdessä tulevan NFL-pelaajan ja valmentajan Herman Edwardsin kanssa.
Vuonna 1989 Fox palkattiin Pittsburgh Steelersin kakkosvalmentajaksi. Foxin toimiessa puolustuksen koordinaattorina New York Giantsissa joukkue selviytyi loppuotteluun eli Super Bowl XXXV:een, mutta hävisi sen.
Carolina Panthers.
Vuonna 2002 Foxista tuli Carolina Panthersin historian kolmas päävalmentaja. Edellinen valmentaja George Seifert sai potkut huonon kauden 2001 jälkeen (16 peliä, vain 1 voitto). Foxin ura Carolinassa lähti käytiin nousujohteisesti. Vuonna 2003 Pantterit voittivat jopa oman konferenssinsa (NFC) ja pääsivät Super Bowliin New England Patriotsia vastaan. Finaalissa Patriots kuitenkin kukisti Panthersin Adam Vinatierin viime hetken potkumaalilla numeroin 32-29. Vuonna 2005 Carolina Panthers ylsi jälleen un saakka, mutta hävisi Super Bowl XL:een edenneelle Seattle Seahawksille. Kaudella 2010 Panthers voitti vain kaksi ottelua ja joukkue päätti olla jatkamatta Foxin sopimusta. 
Denver Broncos.
Denver Broncos palkkasi Foxin päävalmentajakseen 13. tammikuuta 2011. Foxin johdolla Broncos on esiintynyt joka vuosi pudotuspeleissä. Kaudella 2011 joukkueen pelinrakentajana toimi Tim Tebow, mutta kaudeksi 2012 seuran presidentti John Elway kaappasi Peyton Manningin Indianapolis Coltsista. Fox sai kesken kauden 2013 vakavia sydänoireita ja joutui olemaan sivussa 4 ottelua sydänleikkauksen takia. Silti Broncos selvisi kauden päätteeksi joukkue selvisi Super Bowliin, mutta joutui taipumaan Seattle Seahawksille lukemin 43-8. Broncos voitti kaudella 2014 divisioonansa, mutta hävisi pudotuspelien ensimmäisessä ottelussaan Indianapolis Coltsille. Ottelua seuraavana päivänä Broncosin toimitusjohtaja John Elway ja Fox kävivät keskustelun, jonka jälkeen Fox vapautettiin tehtävistään. 
Chicago Bears.
Foxin ei tarvinnut olla kauaa työttömänä, sillä Chicago Bears palkkasi hänet päävalmentajakseen kaudelle 2015.Hänen kolmivuotinen kautensa Bearsin peräsimessä oli pettymys. Joukkue ei selvinnyt kertaakaan pudotuspeleihin ja varsinkin pelinrakentajan paikka oli tuulinen. Veteraani Jay Cutler oli epävarma ja kärsi loukkaantumisista. 2017 NFL varaustilaisuuden kakkosvaraus Mitch Trubinskyn avauskausi ei ollut menestyksekäs. Fox sai potkut kauden 2017 viimeisen pelin jälkeen.
Mia Martini

Mia Martini, oik. Domenica Rita Adriana Bertè (20. syyskuuta 1947 Bagnara Calabra – 12. toukokuuta 1995 Cardano al Campo) oli italialainen laulaja. 
Hän julkaisi ensimmäiset levytyksensä nimellä Mimì Bertè. Martini edusti maataan Eurovision laulukilpailussa ensimmäistä kertaa vuonna 1977 kappaleellaan ”Libera”. Hän sai 33 pistettä ja pääsi 13. sijalle. Toisen kerran hän osallistui kilpailuun vuonna 1992 kappaleella ”Rapsodia” ja sijoittui neljänneksi 111 pisteellä.
Martini löydettiin toukokuussa 1995 kuolleena kotoaan läheltä Milanoa.
St Ives

St Ives ( on noin asukkaan satamakaupunki ja kunta "(civil parish)" Cornwallin pohjoisrannikolla Lounais-Englannissa.
St Ives oli keskiajalla merkittävä satama, ja sen kalastuslaivasto oli Cornwallin pohjoisrannikon suurin. Kun rautatie avattiin vuonna 1877, kaupungin eristyneisyys väheni. Sen lisäksi, että asukkaat pääsivät muualle Cornwalliin töihin, junat toivat kaupunkiin taiteilijoita. 1900-luvun alussa sardiinisaaliit pienenivät ja kalastuksen merkitys alkoi vähentyä. 
St Ivesin nimi ja historia juontavat juurensa 500-luvulla sinne tulleeseen irlantilaiseen prinsessaan, joka levitti alueella kristinuskoa. Se sai kaupunkioikeudet kuningas Edvard I:ltä vuonna 1295.
St Ives on tärkeä kalasatama, ja sen miellyttävä ilmasto ja hiekkarannat houkuttelevat paljon matkailijoita. Myös taiteilijat ovat viihtyneet siellä kaupungin ilmapiirin ja sopivan valon ansiosta. Suomalainen taidemaalari Helene Schjerfbeck asui kaupungissa vuosina 1887–1889. 
Vuonna 1993 St Ivesiin perustettiin lontoolaisen Tate Britain -taidemuseon haaragalleria, Tate St Ives. Vuoden 2014 lopulla siihen alettiin rakentaa huomattavaa laajennusta.
John Foxx

John Foxx (oik. Dennis Leigh, s. 26. syyskuuta 1947 Chorley, Lancashire) on englantilainen muusikko ja graafinen suunnittelija.
Foxx oli Ultravoxin alkuperäislaulaja vuoteen 1979, jolloin hän siirtyi soolouralle. Soolourallaan hän on tehnyt syntetisaattorimusiikkia (synthpop). Vuoden 1985 albumin "In Mysterious Ways" jälkeen Foxx vetäytyi musiikkiuralta ja alkoi työskennellä graafisena suunnittelijana ja taiteilijana käyttäen oikeaa nimeään. Hän suunnitteli muun muassa kannet Salman Rushdien kirjaan "The Moor's Last Sigh" (suom. "Maurin viimeinen huokaus") ja Jeanette Wintersonin kirjaan "Sexing The Cherry".
1990-luvun alussa Foxx julkaisi nimellä Nation 12 kaksi 12-tuumaista singleä: ”Remember” ja ”Electrofear”. Ensin mainittu oli yhteistyö Tim Simenonin kanssa, jonka oma projekti on Bomb the Bass.
Foxx palasi 24. maaliskuuta 1997 musiikin pariin julkaisemalla samanaikaisesti kaksi albumia, "Cathedral Oceans" ja "Shifting City", jonka hän teki yhdessä Louis Gordonin kanssa. Myöhemmin häneltä on ilmestynyt useita soololevyjä ja levyjä myös Gordonin kanssa.
Huhtikuussa 2005 julkaistulla Jori Hulkkosen levyllä "Dualizm" on kappale ”Dislocated”, joka on erityisesti kirjoitettu John Foxxille ja jolla Foxx myös laulaa.
Sigge Ericsson

John Sigvard ”Sigge” Ericsson (17. heinäkuuta 1930 Alanäset, Ruotsi – 2. marraskuuta 2019) oli ruotsalainen pikaluistelija, jonka uran huippuvuodet ajoittuivat 1950-luvulle. Urallaan hän edusti östersundilaista IF Castor -seuraa.
Sigge Ericsson aloitti kansainvälisen uransa vuonna 1951, kun hän osallistui Oslossa EM-kilpailuihin sijoituksen ollessa 14:s. Seuraavana vuonna käydyissä MM-kilpailuissa hänen sijoituksensa oli yhdeksäs. Vuoden 1952 talviolympialaisissa Oslossa Bislettillä sijoitukset olivat 1 500 metrillä kahdeksas, 5 000 metrillä 14:s ja 10 000 metrillä 13:s.
Kun Neuvostoliiton luistelijat alkoivat vuonna 1953 kilpailla kansainvälisillä areenoilla, oli Ericsson ensimmäinen luistelija, joka kykeni voittamaan neuvostoliittolaiset. Sapporon MM-kilpailuissa 1954 hän sijoittui neljänneksi estäen neuvostoliittolaisten neloisvoiton, ja hänen ensimmäinen arvokisamitalinsa oli pronssi saman vuoden EM-kilpailuissa Davosissa. Seuraavana vuonna hän voitti kultaa sekä Falunin Euroopan-mestaruuskilpailuissa, joissa hän oli nopein 5 000 ja 10 000 metrillä, että Moskovan maailmanmestaruuskilpailuissa, joissa hän oli pisimmällä matkalla nopein sekä kahdella keskimmäisellä matkalla toiseksi nopein. Moskovan maailmanmestaruus oli sikäli merkittävä, että Sigge Ericsson kukisti suosikkina kotikisoihin tulleet isäntämaan huippuaikoja luistelleet tähdet Oleg Gontšarenkon, Boris Šilkovin ja Dmitri Sakunenkon.
Misurinalla käydyissä vuoden 1956 Cortinan talviolympialaisten pikaluisteluissa Ericsson sijoittui 5 000 metrillä hopealle kahdeksan sekuntia Boris Šilkovin takana. 10 000 metrillä Knut Johannesen luisteli ajan 16.36,9, mikä jäi vain runsaat neljä sekuntia maailmanennätyksestä. Ericsson kuitenkin luisteli vielä Johannesenia sekunnin nopeammin ja voitti olympiakultaa. Samana vuonna EM-kisoissa Helsingissä hän saavutti pronssia. Vuonna 1957 Sigge jätti EM-kilpailut väliin keskittyäkseen täysillä kotikaupungissaan Östersundissa käytyihin MM-kilpailuihin. Nämä kisat menivät kuitenkin penkin alle ja Ericssonin sijoitukseksi jäi yhdeksäs sija. MM-kisat jäivät Ericssonin viimeiseksi kansainväliseksi esiintymiseksi.
Ruotsissa Sigge Ericssonin uran aikaan kilpailtiin vain lajikohtaisista mestaruuksista – ei siis yhteispisteiden mestaruudesta. Ericsson voitti kolme kertaa 1 500 metrin (1954, 1955 ja 1956), neljä kertaa 5 000 metrin (1953, 1954, 1955 ja 1956) ja neljä kertaa 10 000 metrin mestaruuden (1952, 1954, 1955 ja 1956).
Sigge Ericsson palkittiin menestysvuotena 1955 Svenska Dagbladetin kultamitalilla.
Sherwood Anderson

Sherwood Anderson (13. syyskuuta 1876 Camden, Ohio – 8. maaliskuuta 1941 Colón, Panama) oli yhdysvaltalainen kirjailija. Hän vaikutti novelleillaan erityisesti ensimmäisen ja toisen maailmansodan välisen ajan kirjallisuuteen.
Henkilöhistoria.
Ohiossa syntyneen Andersonin isä oli etelävaltiolaista sukua, äiti puolestaan italialaista syntyperää. Perhe vaihtoi asuinpaikkaa usein. Andersonin äiti kuoli hänen ollessaan 14-vuotias. Kolmen vuoden kuluttua Anderson muutti Chicagoon, missä hän työskenteli eri ammateissa neljä vuotta.
Espanjan–Yhdysvaltain sodassa Anderson otti osaa Kuuban taisteluihin. Sodan jälkeen hän palasi Ohioon, meni naimisiin ja ryhtyi maalausliikkeen hoitajaksi, mutta lähti jälleen Chicagoon ja päätyi lopulta kirjoittamaan ensimmäistä romaaniaan "Windy McPherson’s Son", joka ilmestyi vuonna 1916. Anderson matkusteli muun muassa Euroopassa ja asui myös New Yorkissa ja New Orleansissa. Ensimmäisen vaimonsa kuoltua Anderson avioitui kuvanveistäjä Tennessee Mitchellin kanssa.
Kirjallinen tuotanto.
Kirjailijan uransa alkuvaiheessa Andersonin tukijoihin kuuluivat muiden muassa Chicagon kirjallisuusliikkeen johtohahmot Theodore Dreiser, Carl Sandburg ja Ben Hecht, jotka kannustivat häntä julkaisemaan tekstejään eri lehdissä ja auttoivat myös kahden ensimmäisen teoksen julkaisussa.
Anderson tunnetaan etenkin novelleistaan, mutta hän julkaisi myös romaaneja ja runoja. Anderson vaikutti aikansa kertomakirjallisuuteen ja muun muassa Ernest Hemingwayn, William Faulknerin ja John Steinbeckin tuotantoon. Hänen tunnetuin teoksensa lienee novellikokoelman ja romaanin rajamailla liikkuva "Winesburg, Ohio" (1919), joka on ilmestynyt suomeksi nimellä "Pikkukaupunki" (1955).
Andersonin kirjallinen tyyli pohjautui arkikieleen ja sai vaikutteita Gertrude Steinilta.
José Carreras

José Carreras (syntyjään Josep Maria Carreras i Coll, s. 5. joulukuuta 1946 Barcelona) on katalonialainen oopperatenori. 
Carreras syntyi Barcelonassa. Hän esiintyi Espanjan radiossa 8-vuotiaana ja poikasopraanona Liceussa 11-vuotiaana. Hän opiskeli Conservatori Superior de Música del Liceussa. Carreras aloitti pian myös kansainvälisen uransa. Vuonna 1971 hän esiintyi Lontoossa ja vuonna 1972 Yhdysvalloissa.
Vuonna 1991 José Carreras vieraili Turussa ja esiintyi silloisessa Typhoon-Arenassa, nykyisessä Turkuhallissa, yhdessä Montserrat Caballén kanssa. Heitä säesti Stockholm Sinfonietta johtajana Elio Boncompagni. Konsertin tallensi televisiolle Yleisradion TV1. Ohjelma "Huippukonsertti: José Carreras ja Montserrat Caballé Turussa" esitettiin TV1:ssä ensi kerran 9.11.1991. Vuonna 1993 hän konsertoi Typhoon-Arenassa sopraano Ilona Tokodyn kanssa itsenäisyyspäivän gaalassa, säestäjänä oli Turun kaupunginorkesteri, jota johti Vjekoslav Sutej.
Carrerasilla todettiin 1980-luvun lopulla leukemia, ja vuonna 1988 hän perusti José Carrerasin kansainvälisen leukemiasäätiön. Carreras on pitänyt myöhemmällä urallaan yhteiskonsertteja Luciano Pavarottin ja Plácido Domingon kanssa ”Kolme tenoria” -nimellä. Oopperan lisäksi Carreras on laulanut zarzuelaa.
Phil Mills

Philip Mills (s. 30. syyskuuta 1963) on walesiläinen ralliautoilun kartanlukija. 
Ura.
Mills aloitti kilpailemisen vuonna 1990 RAC-rallissa. Tuolloin Millsin kuljettajana toimi Graham Middleton. Mills on toiminut pääasiassa Petter Solbergin kartturina, jonka kartturiksi siirtyi vuonna 1999. Pari voitti rallin maailmanmestaruuden Subaru-tallissa vuonna 2003. Mestaruuden jälkeen Mills toimi Solbergin kartturina tämän ajaessa Subarulla vuoteen 2008 ja siirtyi seuraavana vuonna Solbergin yksityistalliin jatkaen kartturina aina vuoteen 2010. Kyseisen vuoden kesäkuussa Mills ilmoitti lopettavansa uransa ja keskittyvänsä elämässä muihin asioihin. Viimeiset vuodet Solbergin yksityistallissa Mills toimi kartturina lähes palkatta, kun oli aiemmin Subaru-vuosinaan ansainnut noin puoli miljoonaa euroa kaudessa. Kaikkiaan Solberg ja Mills ajoivat yhdessä 152 rallia ja ottivat maailmanmestaruuden lisäksi 13 voittoa MM-ralleissa.
Mills teki paluun kartanlukijan tehtäviin Elfyn Evansin rinnalla vuoden 2018 Korsikan rallissa.
Käsiase ammattikäytössä

Käsiase ammattikäytössä on Jorma Jussilan kirjoittama ja Apali Oy:n vuonna 1997 kustantama ensimmäinen suomalainen käsiaseen ammattikäyttöä käsittelevä ohjekirja. ().
Tuntosarvi

Tuntosarvi eli "antenni" on niveljalkaisilla etummaisessa jaokkeessa esiintyvä parillinen uloke, joka toimii aistinelimenä. Tuntosarvi saattaa aistia hajua, kosketusta, ilman liikettä, lämpöä tai värähtelyä.
Kaikilla niveljalkaisilla on yksi pari tuntosarvia, paitsi äyriäisillä, joilla on kaksi, sekä leukakoukullisilla ja esihyönteisillä, joilla ei ole lainkaan.
Maastoajo

Maastoajo eli Off road on maastoautoilla harrastettavaa moottoriurheilua, jossa autokunnat yrittävät selvittää erilaisia ratoja maastoissa mahdollisimman vähillä virhepisteillä. Voittaja on se, jolla on kilpailun päättyessä vähiten virhepisteitä. Autokuntaan kuuluu kuljettaja ja apukuljettaja, ja molempien on oltava ajoneuvon sisällä sen liikkuessa erikoiskokeella.
Off-road-ajossa on myös useampia alalajeja. Näistä yleisimpiä ovat yllä kuvattu Trial, sekä Offroad- suunnistus, Formula-offroad ja Offroad-crossi. 
Suunnistuksessa ajetaan yleensä rajatulla alueella etsien maastoon merkittyjä rasteja. Rastit voidaan todentaa saavutetuiksi esimerkiksi stanssaamalla autoon kiinnitettyyn pellinpalaan tai ottamalla valokuva kilpailukutsussa määritettyjen sääntöjen mukaan. Rastien sijainti on esitetty yleensä joko digitaalisina karttapisteinä tai perinteisellä kartalla. Rastien keräämiseen käytetty aika on rajattu, esimerkiksi 10, 12 tai 24 tuntia.
Formula-offroad-kilpailuissa ajetaan yleensä hiekkaisia rinteitä merkittyä rataa pitkin. Autot ovat usein putkirunkoisia ja yli 1000 hevosvoiman moottoreilla varustettuja. Tämä laji onkin varsin näyttävää ja yleisöystävällistä koettavaa, koska hypyt ovat näyttäviä ja katsomo on yleensä mahdollista sijoittaa niin, että katsojilla on hyvä näkyvyys itse kilpailusuoritukseen. 
Offroad-crossissa puolestaan ajetaan merkittyä rataa samaan tapaan kuin motocrossissa. Yleensä joko aika on rajattu ja lasketaan ajettujen kierrosten lukumäärä tai vaihtoehtoisesti ajetaan tietty määrä kierroksia ja mitataan aika, jossa vaadittu kierrosmäärä on saavutettu. 
Lisäksi Offroad-autoilussa moni harrastaa niin sanottua "safarointia", jossa yleensä muutaman auton letkassa kuljetaan reittiä, joka saattaa olla ennalta suunniteltu ura tai vapaasti jollakin tietyllä alueella. Tämä ei ole varsinaisesti kilpailu, vaan tavoitteena on tutustua oman kulkuneuvon kykyihin ja opetella maastossa ajamisen ja selviytymisen taitoja. Tavanomaista on hyvä ryhmähenki ja toisen auttaminen, jotta vastaan tullut haaste saadaan ohitettua. Kokeneemmat opastavat nuorempia harrastajia. Tämä onkin usein hyvä tapa tutustua Offroad-autoilun maailmaan ja reitti voidaan valita kulloisillekin ajoneuvoille sopivaksi.
Offroad-ajoksi kutsutaan myös usein moottoripyörillä tapahtuvaa Enduro-ajoa.
Kongon tasavallan lippu

Kongon tasavallan lippu on Kongon tasavallan kansallistunnus. Se otettiin käyttöön 18. elokuuta 1958. Se korvattiin uudella vuonna 1970, mutta otettiin takaisin käyttöön 10. kesäkuuta 1991. Lipun värit ovat perinteiset panafrikkalaiset. Kongo oli viides maa, joka käytti näitä Etiopian lippuun pohjautuvia värejä.
Vuosina 1970–1992 käytössä ollut lippu oli tehty Neuvostoliiton lipun tapaiseksi. Kuokka ja vasara olivat variaatio sirpistä ja vasarasta. Keltainen tähti kuvasi yksipuoluejärjestelmää ja punainen väri muun muassa antikolonialististen taistelijoiden vuodattamaa verta. Lippu poistui käytöstä uuden perustuslain myötä.
Matfors

Matfors on taajama ja entinen kunta Pohjois-Ruotsissa. Se kuuluu nykyään Sundsvallin kuntaan Västernorrlandin läänissä ja Medelpadin historiallisessa maakunnassa. Matforsin taajama sijaitsee 15 km länteen Sundsvallin kaupungista E14-tien varrella. Taajaman asukasluku oli 3 201 vuoden 2010 lopussa.
Matforsin kunta muodostettiin vuonna 1963 yhdistämällä entiset Attmarin ja Tunan maalaiskunnat. Uusi kunta otti nimensä Matforsin taajamasta. Uuden kunnan vaakuna oli yhdistelmä Attmarin ja Tunan vaakunoista. Sundsvallin kuntaan Matfors liitettiin vuonna 1974.
Tandja Mamadou

Tandja Mamadou (1938 – 24. marraskuuta 2020) oli nigeriläinen poliitikko ja maan presidentti vuodet 1999–2010. Hän oli sotilasarvoltaan everstiluutnantti.
Mamadou toimi MNSD:n (National Movement of the Development Society) puheenjohtajana 1991–1999 ja osallistui puolueen ehdokkaana presidentinvaaleihin 1993 ja 1996 tulematta valituksi. Presidentin toimensa ohella Mamadou toimi myös Länsi-Afrikan talousjärjestö ECOWASin puheenjohtajana 2005–2007. Vuoden 2004 vaaleissa hänet valittiin toiselle, ja lain mukaan viimeiselle kaudelleen.
Tandja Mamadou oli etniseltä taustaltaan fulani ja kanuri. Hän oli Nigerin historian ensimmäinen hausojen ja zarmojen ulkopuolelta tullut presidentti.
1999 vaalit.
Ibrahim Baré Maïnassara oli tullut valtaan vuoden 1996 vaaleissa syrjäytettyään ensin sotilasvallankaappauksessa presidentti Mahamane Ousmanen. Huhtikuussa 1999 Baré murhattiin, ja valtaan astui Daouda Malam Wanké. Wankén johtama sotilasjuntta piti lupauksensa mukaisesti vapaat vaalit. Näissä Mamadou tuli valituksi ja astui virkaansa 22. joulukuuta 1999. Mamadou voitti entisen pääministerin Mahamadou Issoufoun saaden ensimmäisellä kierroksella 32 % ja toisella kierroksella 60 % äänistä.
2004 vaalit.
Vuoden 2004 presidentinvaaleissa Mamadou sai ensimmäisellä kierroksella 40,7 % äänistä ja toisella kierroksella - jälleen vastaehdokkaanaan Mahamadou Issoufou - 65,5 %.
2009 vaalit.
Mamadou hajotti kansalliskokouksen toukokuussa 2009, koska perustuslakia säätävä kokous oli tuominnut Mamadoun kaavaileman kansanäänestyksen kolmannesta kaudestaan laittomaksi
Kesäkuussa 2009 Mamadou ilmoitti ottavansa hätätilavaltuudet ja hallitsevansa presidentinasetuksilla.
Elokuussa 2009 järjestettiin kansanäänestys, jonka mukaan Mamadou sai olla vallassa vielä kolme vuotta, kun hänen virallinen kautensa päättyi joulukuussa. Perustuslakituomioistuin tuomitsi äänestyksen lainvastaiseksi.
18. helmikuuta 2010 armeija aloitti vallankaappauksen Tandjia vastaan. Diplomaattilähteiden mukaan hänet pidätettiin.
Fred Anton Maier

Fred Anton Maier (15. joulukuuta 1938 Nøtterøy – 9. kesäkuuta 2015) oli norjalainen pikaluistelija, joka oli 1960-luvulla maailman parhaita pitkien matkojen luistelijoita.
Ensimmäiset arvokisamitalinsa Maier saavutti Innsbruckin talviolympialaisista 1964, missä hän oli 10 000 metrillä hopealla ja 5 000 metrillä pronssilla. Ajan mittaan Maier kehittyi myös lyhyemmillä matkoilla ja kykeni huippusuorituksiin yleiskilpailuissa. Jo vuonna 1967 hän saavutti pronssia MM-kisoista, mutta hänen paras kautensa oli 1968, jolloin hän voitti maailmanmestaruuden, Euroopan-mestaruuden ja Grenoblen olympialaisissa 5 000 metrin kultamitalin ja 10 000 metrin hopeamitalin.
Uransa aikana Maier teki kaikkiaan 11 maailmanennätystä, joista neljä 10 000 metrillä. Hän oli myös hyvä pyöräilijä ja saavutti vuosina 1957 ja 1967 Norjan-mestaruuspronssia aika-ajoista. Vuonna 1967 hänelle myönnettiin Egebergs Ærespris -palkinto ja vuonna 1968 Oscar Mathisen -palkinto.
Luettelo pankeista

Tämä on luettelo pankeista.
Afrikka.
Somalia.
Lopettaneet pankit.
Central Bank of Somalia
Uganda.
Mikroluottoyhtiöt.
Source: Bank of Uganda : http://www.bou.or.ug/Financial.htm 
Etelä- ja Pohjois-Amerikka.
Kanada.
Kuusi suurinta pankkia.
Katso myös artikkeli: Luettelo Kanadan pankeista.
"Katso myös artikkelit luokassa 
Yhdysvallat.
Katso Luettelo Yhdysvaltojen pankeista.
 Katso "Luettelo Malesian pankeista"
Aasia.
Etelä-Korea.
"Katso Luettelo Etelä-Korean pankeista"
"Katso Luettelo Filippiinien pankeista"
 "Katso Luettelo Indonesian pankeista" 
Kiina.
Kiinan kansantasavalta.
Pääpankit.
Kiinan neljä suurta pankkia:
Hongkong.
"Katso Luettelo Hongkongin pankeista."
 "Katso Luettelo Malesian pankeista"
 "Katso Luettelo Pakistanin pankeista"
Singapore.
"Katso Luettelo Singaporen pankeista"
Paikalliset pankit.
Qualifying Full Bank
Turkki.
"Katso Luettelo Turkin pankeista".
The banks actively used by public:
Eurooppa.
Belgia.
 
more information can be found at diplobel.us
Kreikka.
Lopettaneet pankit.
"Inter alia":
Ranska.
Kattava luettelo Ranskassa toimivista pankeista osoitteessa FBF website
Saksa.
Katso Luettelo Saksan pankeista
Suomi.
Suomalaiset toiminnassa olevat talletuspankit.
Lähde: Finanssivalvonta: Valvottavat: Talletuspankit (3.3.2014)
"For banks in Switzerland, see Swiss bank"
Superyhtye

Superyhtye on musiikkiyhtye, jonka jäsenet ovat jo aiemmin saavuttaneet arvostusta tai menestystä muissa yhtyeissä tai yksittäisinä artisteina. Suomessa ilmiö ei ole koskaan ollut kovinkaan yleinen, mutta maailmalla superkokoonpanoja esiintyy paljon, useimmiten progressiivisen rockin piirissä.
Termi sai nimensä vuoden 1968 albumin "Super Session" mukaan. Sillä soittivat Al Kooper, Mike Bloomfield ja Stephen Stills. Kokoonpano Crosby, Stills and Nash (myöhemmin Crosby, Stills, Nash and Young) oli yksi varhainen esimerkki superyhtyeestä, jäsenet olivat kaikki saavuttaneet suosiota aiemmissa yhtyeissään (The Byrds, Buffalo Springfield ja The Hollies). 
Superyhtye-nimitystä ei yleensä käytetä yhtyeistä, jonka yksittäiset jäsenet ovat saavuttaneet kuuluisuutta yhtyeen perustamisen jälkeen.
Superyhtyeet ovat usein lyhytikäisiä, monesti niiden ura kestää vain albumin tai kaksi. Usein superyhtyeet ovat myös sivuprojekteja, joiden ei ole tarkoituskaan olla pysyviä.
Promenadikeskus

Promenadikeskus on Porin kaupungin keskustassa, pää- ja kävelykatu Yrjönkadun varrella sijaitseva kulttuuri- ja tapahtumakeskus. Promenadikeskuksen perustuskiveä olivat mukana muuraamassa myös muusikko Phil Collins ja blueskitaristi B.B. King. Promenadikeskus valmistui vuonna 1999 arkkitehtitoimisto Küttner Ky:n suunnittelemana. Euroopan unioni tuki keskuksen rakentamista 11,5 miljoonalla Suomen markalla. Porin kaupungin nettokustannuksiksi tämän jälkeen jäi 15 miljoonaa markkaa. 
Promenadikeskuksen katutasossa sijaitseva Promenadisali toimii tänä päivänä Porin kaupunkiorkesterin Pori Sinfoniettan pääkonsertointipaikkana. Sali auloineen on mitoitettu noin 700 vieraan käyttöön ja tiloja käytetään aktiivisesti hyödyksi myös erilaisissa viihdetilaisuuksissa sekä yksityistilaisuuksissa. Promenadisalissa on kuusi pyörätuolipaikkaa ja katsomon takaparvelta löytyvät myös induktiosilmukkapaikat. Promenadisali ja -aula on suunniteltu esteettömiksi tiloiksi.
Promenadikeskuksen katutasossa muita toimijoita ovat Cafe &amp; Catering Promenadi, Havana Bar &amp; Coffee, Finnkinon lippu -ja tuotemyymälä sekä Porin kaupungin nuorten palvelupiste Ohjaamo.
Promenadikeskuksen toisessa kerroksessa sijaitsevat Finnkinon hallinnoimat viisi elokuvateatterisalia. Finnkinon suurin yksittäinen elokuvasali on Promenadi 1, jossa on . Promenadi 1 -sali on varustettu suuruisella laajakankaalla. Kokonaisuudessaan kaikkiin elokuvasaleihin mahtuu yhteensä n. 670 vierasta ja kaikki salit on varustettu Dolby Digital- ja digitaalisella SDDS-tekniikalla.
Sanoma Entertainment

Sanoma Entertainment Oy (syyskuuhun 2008 SWelcom Oy) oli suomalaisen Sanoma-konsernin sähköisen viestinnän liiketoimintaryhmä. Vuoden 2014 alussa Sanoma Entertainment Finland Oy, Sanoma Magazines Finland Oy ja Sanoma News Oy yhdistyivät Sanoma Media Finland Oy:ksi.
Sanoma Entertainmentin liiketoimintayksiköt olivat:
Vuoden 2007 alussa toimintansa käynnistivät kaksi radiokanavaa. Radio Rock keskittyy rock-musiikkiin ja sen ilmiöihin, ja Radio Aalto on lifestyle-tyyppinen, puolivaltakunnallinen radioasema, jonka kuuntelijat ovat suurimmaksi osaksi kaupunkilaisia. Kesäkuussa 2012 yhtiö osti enemmistöosuuden Metroradio Finland Oy:stä ja samalla yhtiön omistukseen siirtyi kolme radiokanavaa, Metro FM, Groove FM ja Radio SuomiPOP. Yrityskauppa saatettiin päätökseen 1. kesäkuuta, jolloin ostetut toiminnot siirtyivät Nelonen Medialle.
Nelonen Media käynnisti helmikuussa 2007 mainosrahoitteisen digi-tv-kanava Jimin ja syyskuussa 2007 maksullisen, elokuvia ja tv-sarjoja esittävän KinoTV-kanavan.
Elokuussa 2007 yhtiö hankki enemmistöosuuden Suomen Urheilutelevisio Oy:stä, jonka mainosrahoitteinen Urheilukanava ja maksullinen Urheilu+kanava liitettiin myös Nelonen Median kanavavalikoimaan.
Yhtiön liikevaihto vuonna 2008 oli 157,1 miljoonaa euroa, jossa oli kasvua edellisvuodesta 7,6 %. Yhtiö työllisti keskimäärin 526 henkilöä.
Liiketoimintaryhmän emoyhtiön Sanoma Entertainmentin toimitusjohtaja oli Anu Nissinen ja hallituksen puheenjohtaja Hannu Syrjänen.
DNA Oy oli sopinut Sanoman kanssa Sanoma Entertainment -liiketoimintaryhmään kuuluvan Welhon liiketoiminnan ostamisesta. Kaupan toteutumisen ehtona oli kilpailuviranomaisten ja valtioneuvoston hyväksynnät. DNA:n ja Sanoman välinen sopimus Welhon liiketoiminnan myymisestä DNA:lle astui voimaan 30. kesäkuuta 2010.
Oikorata

Oikoradalla tarkoitetaan rautatieosuutta, joka on rakennettu lyhentämään aiemmin rakennetun runkorataverkon aiheuttamia pitkiä matkoja sekä helpottamaan kapasiteettiongelmia eli parantamaan rataverkon liikenteenvälityskykyä. Oikorata rakennetaan lyhentämään junamatkan pituutta, helpottamaan ruuhkaisten risteysasemien liikennettä ja siten lyhentämään matkustusaikoja.
Oikoradat Suomessa.
Suomessa on toteutettu kaksi varsinaista oikorataprojektia: Tampereen–Parkanon–Seinäjoen oikorata rakennettiin helpottamaan Haapamäen risteysaseman ruuhkia, sekä Keravan–Lahden oikorata, joka rakennettiin lyhentämään matkustusaikoja pääkaupunkiseudulta Lahden, Itä-Suomen ja Pietarin suuntaan, helpottamaan Riihimäen risteysaseman ruuhkia sekä parantamaan junaliikenteen sujuvuutta Helsingistä pohjoiseen johtavalla pääradalla. Helsingin ja Turun välisen junaliikenteen sujuvoittamiseksi tarkoitettu Espoo–Salo-oikorata on suunnitteluvaiheessa.
Haapajärven rautatieasema

Haapajärven rautatieasema () on rautatieasema Suomen rataverkolla, rataosalla . Haapajärven kaupungissa sijaitseva liikennepaikka avattiin liikenteelle vuonna 1925, kun rataosuus Pyhäsalmi–Haapajärvi valmistui. Samana vuonna valmistui myös rataosuus Haapajärvi–Ylivieska. Risteysasema Haapajärvestä tuli vuonna 1954, kun rataosan ensimmäinen osuus Haapajärvi–Muuras valmistui.
Nykyisin Haapajärven asemalla on sekä henkilö- että tavaraliikennettä. Asemalla pysähtyvät kaikki henkilöjunat, ja aseman ympäristössä on rautatien kuljetuspalveluja käyttäviä yrityksiä.
Asemalla on Siemens DrS-asetinlaite, joka on siirretty rataosan Mipron valmistamaan kauko-ohjaukseen. Asemalla on rataosan muista liikennepaikoista poiketen myös lähtöopastimet.
Vastaavia paikkoja muilla rataosilla ovat esimerkiksi Murtomäki ja Varkaus. Näistä Murtomäessä asetinlaite on uusittu lähtöopastimineen, Varkaudessa on samanlainen DrS-releasetinlaite Mipron kauko-ohjauksessa.
Nykyisin liikenteenohjaustoiminnot Haapajärvellä hoidetaan kaukokäytöllä Ylivieskan asemalta käsin. Asemalla ei ole lipunmyyntiä.
Simienin kansallispuisto

Simienin kansallispuisto on Pohjois-Etiopiassa, Simienin vuoristossa sijaitseva suojelualue. Kansallispuisto perustettiin vuonna 1967 ja sen pinta-ala on 412 neliökilometriä. Osa kansallispuistosta (136 km²) nimettiin vuonna 1978 Unescon maailmanperintökohteeksi. Alue oli yksi Unescon ensimmäisistä maailmanperintökohteista. Kotoperäisten lajien kantojen voimakkaan pienenemisen vuoksi se lisättiin vuonna 1996 myös Unescon uhattujen kohteiden listalle.
Kansallispuisto sijaitsee Amharan osavaltiossa, noin 150 kilometriä Gondarista koilliseen ja noin 200 kilometriä Aksumista lounaaseen. Puisto sijaitsee 2 800–4 500 metrin korkeudessa. Puiston alueella on Etiopian korkein vuori, Ras Dashen (4 550 m mpy.).
Puistoon järjestetään opastettuja 3–10 päivän vaellusmatkoja. Lähtöpaikkana on muun muassa Debarkin kaupunki Gondar–Aksum-valtatien varrella.
Kansallispuistossa elää useita eläinlajeja, kuten alueelle tyypillinen etiopiansusi, tselada eli etiopianpaviaani ja etiopianvuorikauris.